Bolojan, rugat să candideze pentru președinție. Dezvăluire făcută de un lider PNL. Ce se întâmplă cu Crin Antonescu
Membri ai PNL i-au cerut președintelui interimar Ilie Bolojan să candideze la alegerile prezidențiale din mai, însă fostul lider al partidului este conștient că formațiunea nu poate câștiga singură la urne, a declarat miercuri, 12 februarie, prim-vicepreședintele liberalilor, Ciprian Ciucu. Primarul Sectorului 6 a subliniat că este necesar ca toate eforturile partidului să meargă înspre a-l aduce pe fostul președinte al Senatului, Crin Antonescu, la Cotroceni.